د جنوبي افریقې پر ضد د شاهد خان افریدي د چهکو او چوکو باران 
شاهد افریدي په سخت وخت کې په ۴٨ بالونو باندې د ووه چهکو او پینځو چوکو په وهلو ٨٨ رنز جوړ کړل او په یو وخت کې يي د پاکستان د گټې امیدونه پیدا کړل
د پنځو ون ډی میچونو سیریز دریم میچ کې د اتوار په ورځ د جنوبي افریقې کرکټ ټیم پاکستان ته په ٣۴ رنز ماتی ورکړو. د جانسبرگ په نیو وانډررز سیټیډیم کې شوې میچ کې پاکستان د ټاس گټلو ورسته د فیلډنگ فیصله ووکړه. جنوبي افریقې په ٥٠ اورونو کې د پنځو لوبغاړو په نقصان ٣۴٣ رنز جوړ کړل او دغه شان پاکستان ته يی د گټې د پاره د ٣۴۴ رنز هدف ورکړو. د سویلي افریقې د طرفه تر ټولو زیات رنز ای بي ډیویلئرز جوړ کړل. ده ١٢٨ او هاشم امله ١٢٢ رنز ووکړل. بالنگ کې د پاکستان لخوا محمد عرفان او وهاب ریاض دوه، دوه او سعید اجمل یو لوبغاړی اؤټ کړو. د جنوبي افریقې د ٣۴٣ رنز په جواب کې د پاکستان ټول ټیم په ۴٩ اور کې ٣٠٩ رنز باندې اؤټ شو. د پاکستان د اننگز تر ټولو خونده ور بیټنگ د شاهد افریدي لخوا وو چې په سخت وخت کې يي د ۴٨ بالونو باندې ٨٨ رنز جوړ کړل او په یو وخت کې يي د پاکستان د گټې امیدونه پیدا کړل. د پاکستان اوپنر محمد حفیظ ٥٧ رنز جوړ کړل. بالر وهاب ریاض ۴٥ رنز جوړ کړل خو لوبه يي وونه گټلی شوه. او دغه رنگ دا میچ پاکستان په ٣۴ رنز بیلو. ددې میچ گټلو سره جنوبي افریقا په سیریز کې د یو په مقابله کې په دواؤ میچونو مخکې شو. د سیریز څلورم میچ به په٢١ مارچ ډربن کې کیږي.